Source: http://www.bihon.ro/baschetbalistii-isi-asteapta-adversara-din-sferturi/1338485
Timestamp: 2019-04-26 14:16:48+00:00

Document:
Baschetbaliştii îşi aşteaptă adversara din „sferturi” - BIHON
Baschetbaliştii îşi aşteaptă adversara din „sferturi”
la	29. septembrie 2013 20:41
Vujadin Subotic a marcat 16 puncte	- © FOTO: OradeaBestPhoto
CSM Oradea a trecut fără probleme de Concordia Chiajna în meciul din manşa secundă a primului tur din Cupa României, obţinând victoria cu scorul de 89-73. A fost o partidă la discreţia echipei noastre, care s-a impus fără a se întrebuinţa prea mult.
CSM Oradea este ca şi calificată în turul secund al Cupei Romaniei
Deşi CSM Oradea a deţinut iniţiativa, Concordia a câştigat primul sfert la limită, scor 23-22. Orădenii au trecut în avantaj în sfertul secund, conducând la pauză cu scorul de 47-44. Avantajul oaspeţilor a crescut în sfertul trei, 70-61. Meciul a avut acelaşi aspect şi în ultimul sfert, când orădenii au mărit ecartul, scor final 89-73. CSM Oradea a obţinut astfel o calificare lejeră în sferturile de finală ale Cupei României, în faţa unui adversar ambiţios, dar modest din punct de vedere valoric. Orădenii aşteaptă tragerea la sorţi a sferturilor, care va avea loc în cursul acestei săptămâni. Nu vor exista capi de serie, astfel încât totul va depinde de noroc, adversara putând fi oricare din echipele calificate, de la Farul la CSU Asesoft.
După „dubla” victorioasă cu Concordia, jocul orădenilor păstrează aceleaşi caracteristici. Echipa noastră dovedeşte un potenţial ofensiv mărit faţă de sezoanele precedente, înscrie cu multă uşurinţă, realizează faze spectaculoase de atac, dar este încă deficitară în jocul defensiv şi la capitolul recuperări. De asemenea, concentrarea jucătorilor lasă de dorit în unele momente, existând perioade de cădere în joc, dar acest lucru este pe undeva explicabil în condiţiile în care a jucat cu o echipă mai modestă, care nu putea să-i ameninţe calificarea.
După meciurile facile din turul întâi al Cupei României, CSM Oradea va susţine miercuri un prim test dificil, în etapa inaugurală a Ligii Naţionale, în care va primi pe teren propriu vizita unei adversare de tradiţie, U Mobitelco Cluj-Napoca. JB – G.N.
Concordia Chiajna – CSM Oradea 73-89 (23-22, 21-25, 17-23, 12-19)
Concordia: Vuletic 19 (2×3), Petică, Stăncuţ 10 (2), C. Mihai 6, Ararău 5 (1), Petrovic 20 (2), V. Ştefan 13 (2). Nu au jucat: Ilie, Staicu, Ioan. Director tehnic: Vlastimir Vukadinovic. Antrenor: Vladimir Lucic
CSM Oradea: Ţîbîrnă 12, Dillon 13 (1), Popescu 3 (1), Hora, Markovic 9 (2), Paşca 3, Denison 19, Nicoară 10 (2), Subotic 16 (3), Franklin 4. Nu a jucat: Comagic. Antrenor: Cristian Achim
Arbitri: Andrada Csender – Alexandru Vasile, Costin Bogdănescu. Comisar FR Baschet: Constantin Ioan
Taguri: baschet masculin, Concordia Chiajna, csm oradea, cupa romaniei

References: CSM 

CSM 
 CSM 
 CSM 
 CSM 
 CSM 

CSM 
 csm